Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: A felmentés feltételeit a 10/1993. (XII. 30.) MüM rendelet 7. §-a szabályozza.
Paragraph Index: 400

a) A bel- és külkereskedelmi szakirány alapján — Gazdasági szervezetek kereskedelmi tevékenységének átfogó elemzése, tervezése a cég gazdálkodási követelményeinek, stratégiájának figyelembevételével. — A beszerzési források, csatornák és folyamatok összehasonlító elemzése, értékelése, a legkedvezőbb beszerzési források kiválasztása. — Kis- és középvállalkozásoknál a teljes áruforgalmi folyamattal összefüggő tervezés, döntés, középvezetői, illetve a felső vezető melletti asszisztensi munkakörben részvétel a döntések előkészítésében. — A piaci ismereteket alapján a termékválaszték kialakítása, a kereslet, az árak, a minőségi kritériumok, továbbá a készletezési-raktározási és szállítási feltételek alapján. — Az áruforgalomhoz kapcsolódó technológiai feltételek és megoldások tervezése, a megvalósítás ellenőrzése. — Az áruforgalmi technológiák szervezése, hatékony működtetése, innovációs feladatok ellátása. — A korszerű áruazonosító rendszerek (ITJ, EAN, ETK) alkalmazása, számítógépes hálózatok, terminálok felhasználásának ismerete. — A minőségbiztosítás rendszerének alkalmazása és működtetése az áruforgalom területén. Hozzájárulás a TQM megvalósításához a gazdálkodó szervezet teljes működésében.

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes